Diari Oficial de la Generalitat Valenciana


Sumari del DOGV 2073, del 22-07-1993 (1993/828733)

ACORD de 28 de juny de 1993, del Govern Valencià, pel qual aprova l'ordenació de l'actuació integral declarada d'interès comunitari que consisteix en la instal.lació d'una activitat de reparació, manteniment i dipòsit de contenidors de transport.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2073

Data del DOGV
:   22-07-1993

Secció del DOGV
:   ALTRES DISPOSICIONS

Número del document
:   1993/828733


Data del document
:   28-06-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 28 de juny de 1993, del Govern Valencià, pel qual aprova l'ordenació de l'actuació integral declarada d'interès comunitari que consisteix en la instal.lació d'una activitat de reparació, manteniment i dipòsit de contenidors de transport.  
El Govern Valencià, en la reunió de 28 de juny de 1993, adoptà l'acord següent:  
Vist l?expedient relatiu a l'actuació integral que consisteix a la instal·lació d'una activitat de reparació, manteniment i dipòsit de contenidors de transport, promoguda pel senyor José Joaquín Rodríguez Abeijón, en representació de la mercantil Spanish Depot Service, SA, al carrer Guadiana, a la partida de la Marjaleta (Castellar- l?Oliverar), en sòl classificat de no urbanitzable segons el Pla General d'Ordenació Urbana de València.  
Antecedents de fet  
Primer  
El dia 10 d'agost de 1992 el senyor José Joaquín Rodríguez Abeijón, en representació de l?empresa Spanish Depot Service, SA, va demanar la declaració d'interés comunitari i, consegüentment, l'atribució i definició de l?ús i aprofitament urbanístic per a un projecte d'ubicació d'una activitat destinada a reparació, manteniment i emmagatzematge de contenidors de transport, amb caràcter provisional, sobre uns terrenys de 70.000 m2 de superfície aproximadament, emplaçats en el camins o carreteres del Tremolari del Pi, que confronten amb el límit superior del Parc Natural de l'Albufera i d'altres parcel·les de la pedania Castellar/l?Oliverar, del terme municipal de València. La justificació de l'emplaçament proposat es basa en la idoneïtat d'aquests terrenys des del punt de vista sócio- econòmic, urbanístic, mediambiental, d'afectacions i en l?estat de desús agrícola en què es troben des que serviren d'abocadors del Pla Sud de València. Així mateix, la seua provisionalitat la fonamenta en el fet que encara no s'han desenvolupat uns terrenys que anomena polígon industrial El Hacha. D'altra banda, manifestava que l?empresa Spanish Depot Service és filial al cent per cent de participació de la Compañía Transatlàntica Española, SA, de l?Institut Nacional d?Indústria, única naviliera espanyola de transport de mercaderies en el mercat internacional.  
Segon  
La documentació presentada la integren una memòria, plànols d'informació i ordenació, informació fotogràfica i una síntesi d'estudi d'impacte ambiental.  
Tercer  
L'Ajuntament de València, en les sessions plenàries de 16 d'octubre i 18 de desembre de 1992, va acordar emetre un, informe favorable sobre la ubicació provisional de l'activitat de referència, sempre que l'accés a aquesta no vaja pel costat del nucli urbà de les pedanies.  
Quart  
El Director General d'Urbanisme i Ordenació Territorial, després dels informes sectorials pertinents, el dia 29 de desembre de 1992 va acordar admetre a tràmit la iniciativa formulada i va obrir un període d'informació pública durant un mes, amb una convocatòria simultània per a la presentació d'iniciatives alternatives en concurrència, i també va donar audiència als ajuntaments de València, Alfafar i Sedaví. Respecte d'això, es van publicar els anuncis corresponents en el periòdic Levante El Mercantil Valenciano de data 5 de gener de 1993, i en el Butlletí Oficial de la Província de València número 6, del dia 8 de gener de 1993, sense que s'hi haja produït cap al·legació o iniciativa en competència amb la desencadenant del procediment.  
Cinquè  
En data 22 de febrer de 1993, el Servei de Planejament de l'Ajuntament de València va emetre un informe en el qual, en síntesi, feia constar l'existència de dues actuacions administratives clarament diferenciades: 1) Fase d'obtenció de declaració d'interés comunitari i 2) Fase d'atorgament de llicències. Val a dir que serà en aquesta darrera fase amb la presentació del corresponent projecte tècnic quan per part de l'ajuntament es podrà establir condicions o requisits, en compliment de les ordenances d'activitats o condicions mínimes d'execució de les obres d'urbanització que ha fixat l'ajuntament.  
No s'ha presentat cap suggeriment o al·legació per part dels municipis de Sedaví i Alfafar.  
Sisè  
Hi ha a l'expedient informes sectorials emesos pel Port Autònom de València el 21 de setembre de 1992, la Direcció General d'Indústria el primer d'octubre de 1992, la Direcció Territorial de la Conselleria de Medi Ambient, el 8 d'octubre de 1992, la Divisió de Carreteres de la Conselleria d'Obres Públiques, Urbanisme i Transports, el 21 de setembre de 1992 i el 30 de març de 1993.  
Setè  
El 16 de març de 1993, la Direcció General de Qualitat Ambiental de la Conselleria de Medi Ambient, Va emetre una declaració d'impacte ambiental en què es considerava acceptable la ubicació de l'activitat projectada amb les mesures correctores i el pla de vigilància ambiental desenvolupades en l?estudi d'impacte, les indicades en l?informe de la Direcció Territorial de la Conselleria de Medi Ambient i aquestes: «1) Després de la utilització provisional, per un terme màxim de 4 anys, els terrenys es restituiran a l?estat actual. Per això es desmuntaran les naus i els edificis, es derrocarà l?obra civil i es retiraran els enderrocs a un abocador controlat, això el ferro, les escombraries o d'altres residus. 2) La pantalla vegetal es farà amb plantes de creixement ràpid perquè en el primer any la meitat assolesca els 2 metres d'alçada. 3) Si l'accés es fa per un vial ben proper al nucli urbà de Castellar- l?Oliverar es prendran les mesures correctores necessàries perquè el nivell de soroll en períodes de màxima circulació no siga major de 65 decibels (A) diürn mesurats a 2 metres davant les façanes dels edificis habitats. 4) Si es produeixen residus tòxics i perillosos s'ajustarà al que disposa la Llei 20/1986, de 14 de maig, de règim jurídic bàsic de residus tòxics i perillosos»  
Vuitè  
El Conseller d'Obres Públiques, Urbanisme i Transports va emetre un informe favorable sobre l'actuació integral mitjançant una Resolució de data 17 4e juny de 1993.  
Fonaments de dret  
Primer  
La finalitat d'aquest expedient és la implantació d'un dipòsit de contenidors, amb els serveis auxiliars i d'infrastructura necessaris per al funcionament d'una activitat de reparació- manteniment- dipòsit/magatzem de contenidors de transport de mercaderies per les vies terrestre i marítima, sobre una superfície de 76.441 m2 de forma trapezoïdal, situada en l'antic camp de tir - al quadrant superior esquerre de la intersecció de les carreteres o camins del Tremolar i del Guadiana (abans carretera d'En Cors)- de la partida de la marjaleta a la pedania de Castellar- l?Oliverar, en sòl classificat de no urbanitzable de protecció agrícola- horta (PA- 1) segons el vigent Pla General d'Ordenació Urbana de València de 28 de desembre de 1988.  
Segon  
L'ordenació i l?ús urbanístic del sòl per a la instal·lació d'aquesta activitat destinada a reparació, manteniment i emmagatzematge de contenidors de transport marítimo- terrestre s'ha de resoldre en els termes previstos en l'article 20 de la Llei de la Generalitat Valenciana 4/1992, de 5 de juny, sobre Sòl No Urbanitzable, perquè es tracta d'una activitat indústria que requereix l?ocupació d'una superfície de més de quatre hectàrees, de manera que solament se'n pot autoritzar la realització com a actuació integral a través del procediment extraordinari de declaració d'interés comunitari.  
Tercer  
Respecte del procediment, s'han complert els tràmits i els requisits legalment establerts, per tal d'adequar-se a les prescripcions que exigeix l'article 20.2 de la Llei 4/1992. La documentació presentada es considera completa, i les determinacions s'ajusten al que estableix l'article 20.2 segon paràgraf de l?esmentada Llei 4/92.  
Quart  
S'ha complert el que preveu l'article 20.2.c) i la disposició addicional 5 a de la Llei 4/92, en relació amb la Llei de la Generalitat Valenciana 2/1989, de 3 de març, d'Impacte Ambiental, i és favorable la declaració d'impacte ambienta emesa per la Conselleria de Medi Ambient.  
No obstant això, atès que s'hi assenyalen certes condicions que cal tenir en compte tant amb caràcter previ a l'inici de l'activitat com al llarg del seu desenvolupament, tals condicions han de ser considerades com a pròpies d'aquest acorda en els termes previstos en l'article 24.2 del Decret 162/1990, de 15 d'octubre, que aprova el reglament per a l'execució de la Llei 2/1989, de 3 de març, d'Impacte Ambiental.  
La totalitat d'organismes amb competències sectorials que es puguen veure afectats per l'actuació han emès informes que són favorables amb les condicions assenyalades per la Direcció General d'Obres Públiques i la declaració d'impacte ambiental.  
Cinquè  
Quant al fons, la proposta efectuada tenint en compte la temporalitat de la instal·lació en la utilització. Del sòl compleix els requisits exigits en l'esmentat apartat primer de l'article 20 de la Llei 4/92, així:  
a) Per les seues característiques i el seu impacte territorial, la pretesa activitat no es pot emplaçar - de moment- en els sols urbans o urbanitzables previstos pel planejament en els municipis de la zona, aspecte aquest avalat en els informes emesos pels distints organismes consultats.  
b) Serà a càrrec de la promotora l?execució de les infrastructures necessàries perquè es presten els serveis requerits pel funcionament de l?esmentada activitat, i cal complir els condicionants exposats pel que fa als accessos per part de la Direcció General d'Obres Públiques.  
c) La promotora ha assumit l'alçament d'aquestes càrregues i obligacions:  
1. Col·locació de tubs, d'uns 340 m de la sèquia del Comú, que arrossega aigües fecals i transcorre vora el camí del Pi, i el consegüent asfaltat d'aqueix tram del camí - uns 380 m- que va des dels terrenys d'emplaçament de la base de contenidors (nord- angle superior esquerre), fins al tram d'aquest que ja està asfaltat, pel qual s'accedeix a l'avinguda del Doctor Ruiz i Comes - carretera i pont -, junt a la població de Castellar.  
2. Condicionament, compactació i pavimentació de 382 m lineals, corresponent 2.846 m2 de la carretera del Pi per a l'accés a la base.  
3. La provisionalitat que es determine en les instal·lacions que s'ubiquen en els terrenys de la base, i compromís clar de garantir el trasllat, en el seu moment, entre un i tres mesos, i sense opció a cap indemnització.  
4. Costejar o, alternativament, sufragar inversions urbanístiques en benefici de l'Ajuntament de València pel valor corresponent al 15 per cent del cost d'execució de les obres d'urbanització.  
5. Atorgar anualment dos milions de pessetes per a activitats i projectes veïnals de l'associació de veïns i de la pedania de Castellar- l?Oliverar.  
6. Cobertura, amb una pòlissa d'assegurances, dels deterioraments que en els habitatges o estris es poguessen produir per part dels vehicles que accedissen a la base, en virtut de l'activitat de l?empresa, amb els veïns dels accessos com a beneficiaris.  
Sisè  
Ateses les especials circumstancies que concorren en l'emplaçament proposat - proximitat al Parc Natural de l'Albufera, desenvolupament futur en el Port Autònom de zones aptes per a acollir aquesta activitat, entre altres- resulta procedent establir una provisionalitat en l?ús d'aquest sòl no urbanitzable i, en aquest sentit, subjectar el funcionament de l'activitat pretesa a un termini temporal màxim de quatre anys. Aquest termini té el caràcter d'improrrogable, i la promotora - en el transcurs d'aquest i amb una antelació suficient a l'acabament- haurà de precisar l'emplaçament definitiu de l'activitat, el qual haurà de ser compatible amb la legislació aplicable i l'ordenament urbanístic previst en els instruments de planejament.  
Setè  
L'accés d'entrada i sortida a l?esmentada instal·lació es farà per la carretera del nou llit del Túria, a través de l'avinguda del Doctor Ruiz i Comes, i enllaçarà amb la carretera o camí del Pi, que haurà de condicionar la promotora amb una secció de 10 metres, així com millorar la intersecció entre l'avinguda del Doctor Ruiz i Comes i la carretera o camí del Pi, atès el trànsit de vehicles pesants que l'actuació comportarà, sense perjudici de la resta de condicions que puguen, si és el cas, establir-se amb l'aprovació del corresponent projecte d'urbanització.  
Vuitè  
L'ordenació territorial i urbanística de l'actuació projectada, una vegada incorporades. a aquesta les correccions que es consideren necessàries per a completar els seus termes concrets, pot estimar-se admissible tant des de la perspectiva municipal com des de la pròpia de la comunitat autònoma, tal com s'ha posat de manifest en el període de consultes desenvolupades amb caràcter previ a l'adopció d'aquest acord.  
Novè  
L'execució d'aquesta actuació integral requerirà, sempre amb caràcter previ al començament, la formalització a favor del municipi de les càrregues i obligacions a què s'ha compromès el promotor i l?obtenció de la llicència escaient sobre la base dels corresponents projectes tècnics. Se'n garanteix el compliment exacte per un import del 6 per cent del cost total de l'actuació i s'executa en el termini que assenyale la llicència municipal amb un màxim de dos anys a partir de l?obtenció d'aquesta llicència. Aquest import es tomarà a l'adjudicatària una vegada desmantellada la instal·lació per haver transcorregut els 4 anys establerts per al funcionament i restituïts els terrenys al seu estat actual.  
Deu  
El Govern Valencià és el competent per a l'aprovació de l?ordenació d'aquesta actuació integral segons que disposa l'article 20.2 de la Llei de la Generalitat Valenciana 4/1992.  
Vistos els preceptes legals esmentats i la resta de la legislació aplicable, a proposta del Conseller d'Obres Públiques, Urbanisme i Transports, el Govern Valencià  
ACORDA  
Primer  
Aprovar l?ordenació per a instal·lar i mantenir durant 4 anys una activitat de reparació, manteniment i dipòsit de contenidors de transport, promoguda pel senyor José Joaquín Rodríguez Abeijón, en representació de la mercantil Spanish Depot Service, SA, al carrer de Guadiana, a la partida de la Marjaleta (Castellar- l?Oliverar), en sòl classificat de no urbanitzable segons el Pla General d'Ordenació Urbana de València, com a actuació integral a desenvolupar en els termes previstos en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable.  
Aquesta ordenació i declaració d'interès comunitari, així com l'adjudicació a la qual es fa referència en el següent punt, s'ajustaran a les condicions especials establertes en aquest acord.  
Segon  
Adjudicar aquesta actuació integral durant els 4 anys expressats en favor de l?empresa Spanish Depot Service, SA, a la qual s'atorga la legitimació necessària, als efectes de l'article 20 de la Llei 4/1992, per promoure la instal·lació industrial aprovada.  
Tercer  
Condicionar i vincular aquesta adjudicació i legitimació al fet que la promotora designada complesca i satisfaça en la totalitat totes les obligacions i càrrecs de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats - en favor de l'ajuntament- per sufragar actuacions urbanístiques públiques. L'incompliment o la no satisfacció d'aquestes obligacions determinarà la caducitat d'aquesta adjudicació i, si s'esdevé, de la mateixa declaració d'interès comunitari que té com a finalitat.  
Quart  
L'accés únic d'entrada i sortida a l?esmentada activitat El caldrà fer-lo des de la carretera del nou llit del Túria, a través de l'avinguda del doctor Ruiz i Comes, en connexió amb la carretera o camí del Pi, que haurà de condicionar l'adjudicatària amb una secció de 10 metres,, així com millorar la intersecció entre l?esmentada avinguda del Doctor Ruiz i Comes i el camí del Pi, sense perjudici de la resta de condicions que puguen establir-se en l'aprovació del corresponent projecte d'urbanització.  
Cinquè  
S'estableix un termini temporal màxim i improrrogable de 4 anys per al manteniment de l'activitat en aquest emplaçament, transcorregut el qual l'adjudicatària haurà de desmantellar l'activitat i restituir els terrenys a l?estat actual. Abans de l'acabament d'aquest termini caldrà precisar l'emplaçament definitiu de l'activitat sobre terrenys compatibles amb la legislació i l?ordenació urbanística aplicable.  
Sisè  
La promotora haurà de garantir, davant l'Ajuntament de València, la correcta i puntual execució de les instal·lacions en què consisteix aquesta actuació integral, per garantir el desmantellament i tancament d'aquesta per un import del 6 per cent del cost total, abans del començament de les obres. Les garanties es podran presentar en qualsevol de les formes previstes pel dret.  
Setè  
Tots els canvis que es produesquen en la titularitat de la promoció de l'actuació integral caldrà que tinguen l'autorització prèvia del Govern Valencià.  
Vuitè  
L'acord d'adjudicació expressat en el punt 2n anterior, sense perjudici del que disposa el punt 3r caducarà si en el termini de 6 mesos comptadors des de la notificació, la persona interessada no ha sol·licitat, en condicions d'obtenir-la, la preceptiva llicència municipal d'obres. Així mateix, el termini màxim per a l?execució de l'actuació integral serà el que assenyale la llicència municipal, amb un màxim de dos anys. L'eventual declaració de caducitat de l'adjudicació l?emetrà, si s'escau, el Conseller d'Obres Públiques, Urbanisme i Transports, al qual aquest acord confereix les facultats necessàries amb aquesta finalitat, amb l?expedient previ instruït amb l'audiència de d'interessat i de l'Ajuntament de València. Aquesta declaració, si es produeix, determinarà la suspensió temporal de la declaració d'interès comunitari d'aquesta actuació integral, fins que el Govern Valencià resolga una nova adjudicació d'aquesta o la suspensió definitiva.  
Novè  
El desenvolupament de l'actuació integral s'ajustarà al projecte presentat per la promotora adjudicatària, llevat dels aspectes que resulten afectats per les condicions imposades per la declaració d'impacte ambiental, de 16 de març de 1993 i la Direcció General d'Obres Públiques el 30 de març de 1993, condicions que prevaldran i que hauran de ser assumides tant en els projectes d'obra que desenvolupen aquesta declaració com en el posterior manteniment i explotació de la instal·lació.  
València, 28 de juny de 1993.  
El Conseller Secretari del Govern Valencià,   
EMERIT BONO I MARTINEZ